Na podlagi 25. člena Zakona o delovnih razmerjih (Uradni list RS, št. 21/13), drugega odstavka 68. člena in tretjega odstavka 70. člena Zakona o javnih uslužbencih (Uradni list RS, št. 63/07-UPB3, 65/08, 69/08-ZTFI-A, 69/08-ZZavar-E in 74/09 Odl. US: U-I-136/07-13 in 40/12-ZUJF) Statistični urad Republike Slovenije (v nadaljnjem besedilu: SURS), Litostrojska 54, 1000 Ljubljana, objavlja prosto strokovno-tehnično delovno mesto za določen čas

**ANALITIK VII/1 v Sektorju za procese in komuniciranje, v oddelku Odnosi z uporabniki, določen čas – nadomeščanje javne uslužbenke na materinskem in starševskem dopustu.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko strokovno izobraževanje (prejšnje)/visokošolska strokovna izobrazba (prejšnja) ali
* visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali
* visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* osem mesecev delovnih izkušenj.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katerega oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

**Delovne naloge:**

* zbiranje in urejanje podatkov za izdelavo poročil,
* sodelovanje z drugimi organizacijami, institucijami, poročevalskimi enotami,
* pripravljanje enostavnejših analiz, statističnih pregledov, informacij in drugih podlag za odločanje,
* zbiranje in urejanje podatkov za izdelavo programov,
* vodenje evidenc,
* spremljanje predpisov delovnega področja,
* zbiranje, urejanje in priprava podatkov za oblikovanje zahtevnejših gradiv,
* sodelovanje v projektnih skupinah,
* opravljanje drugih nalog podobe zahtevnosti.

Izbrani kandidat bo na delovnem mestu analitik VII/1 opravljal predvsem naloge, povezane z upravljanjem družbenih omrežij (Facebook, Twitter): priprava objav, priprava analitike.

**Od kandidata pričakujemo:**

* znanje uporabe računalniških programov: MS Word, Lotus Notes,
* osnovno poznavanje orodij za grafično oblikovanje,
* poznavanje delovanja spletnih strani,
* poznavanje delovanja družbenih omrežij,
* poznavanje spletne analitike za družbena omrežja,
* sposobnost samostojne priprave vsebin za družbena omrežja,
* znanje angleškega jezika,
* zmožnost analitičnega razmišljanja,
* osnovno poznavanje statističnih postopkov in metod,
* sposobnost odličnega ustnega in pisnega izražanja,
* poznavanje dela SURS-a.

Od kandidata pričakujemo zanesljivost, natančnost, samostojnost, prilagodljivost, komunikativnost in sposobnost za delo v skupini ter pripravljenost za strokovno usposabljanje.

**Prijava mora vsebovati:**

* izjavo o izpolnjevanju pogoja glede zahtevane izobrazbe, iz katere mora biti razvidna stopnja izobrazbe ter leto in ustanova, na kateri je bila izobrazba pridobljena;
* opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (datum sklenitve in datum prekinitve delovnega razmerja pri posameznem delodajalcu).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Z izbranim kandidatom bomo sklenili pogodbo o zaposlitvi za določen čas do vrnitve javne uslužbenke z materinskega in starševskega dopusta.

Izbrani kandidat bo delo opravljal v poslovnih prostorih SURS, Litostrojska 54, Ljubljana.

Kandidat vloži prijavo v pisni obliki, ki jo pošlje v zaprti ovojnici z označbo: »za prosto delovno mesto analitik VII/1, številka: 1102-39/2019«, na naslov: SURS, Litostrojska 54, 1000 Ljubljana, in sicer v roku 8 dni po objavi na osrednjem spletnem mestu državne uprave GOV.SI in na spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.surs@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o izvedbi javne objave daje Marija Žerjav Prosen, telefon: 01/ 24 16 419 od 10.00 do 11.00 ure, informacije o delovnem področju pa Simona Klasinc, telefon: 01/ 24 16 446.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.